কাল কি জানি কি হলো, রাতে ঘুমুবার আগে খু-উ-ব মন কেমন করে উঠলো!বালিশের তলায়, বিছানার নীচে- আমি তন্ন তন্ন করে খুঁজি, কিন্তু কোথাও পেলাম না আমার কেন মন খারাপ!বাইরের মাঠে, ঘাসের ডগার আড়ালেও খুঁজলাম অনেকক্ষণ। কি মুশকিল! সেখানেও নেই নেই নেই।মুখ তুলে তাকাতেই দেখি ঘাসফড়িং, তাঁকে দেখে যেই না লুকাবো, ও মা, সে দেখি আমার দিকে চেয়ে ফিক ফিক হাসে! আমি তার ডানা ধার নিয়ে উড়ে উড়ে উড়ে সো-জা- মেঘের ওপরে! ওখান থেকে উঁকি দিয়ে দেখি, না তো, সেই নদীটার গায়েও লেখা নেই কেন  আমার মন খারাপ।এমনকি ওই বদমাশ পাহাড়টাও জানে না!আমি ধ্যুত্তোরি বলে রাগ দেখালাম। তারপরে রংধনু বেয়ে নেমে এলাম ঘরের ভেতর। বিছানার কাছটায় এসে মনে পড়লো- আরে, চাঁদকে তো জিজ্ঞেস করি নি! জানালা খুলে যেই না ডাকতে যাবো, ওমনি ব্যাটা আমার ঘরে এসে হাজির। আর কি নির্লজ্জ! বসলো গিয়ে ঠিক তোর মাথার কাছটাতে। আমি চোখ রাঙিয়ে ঠোঁটে আঙুল দিয়ে বলি, চুপ! শব্দ কোরো না! ঘুমাচ্ছে তো! তারপর জোছনার আলো সরিয়ে চাদরটা তোর গায়ে টেনে দিতে দিতে হঠাৎই মনে পড়লো, তাই তো! কাল যে তুই আমাকে গুড নাইট না বলেই ঘুমিয়ে গেলি!আমার মন খারাপ হবে না বল?       এই ভাবে বার বার না বলো   তবুও এসে দাঁড়াবো নিরবে,চুপিসারে চাপা অভিমানে ।    আমিও হারিয়ে যাবো বাংলার কোন নদীর জল ছুঁয়ে   সেখানে নুয়ে পড়া কাশফুলেরা বিদ্ধ করে না কোমল বুক      পায়ে একটু হাত দিতে দেবে?   উঁহু - প্রণাম করবো না,   ময়নামতি-নুপূর পরাবো   জমানো খুচরোয় রথের মেলায় কেনা।   কোলে একটু শুতে দেবে?   ঘুমোবো না তো!   সুষম প্রত্যাশা-পাঁজর তোমার   মেদবর্জিত শব্দ বিপণনের করো আব্দার,   আমি লজ্জিত।   আরও একবার করছি  পূর্ণবৃত্তীয় প্রতারণা   স্নেহের সংকেত-আশ্লেষে জারিত ভুলভাল ভাবনা,   মল্লারের সাথে মেঘের সম্পর্কায়ন!